title: Vykonávacie nariadenie Komisie (EÚ) 2018/1917 zo 6. decembra 2018 o neobnovení schválenia účinnej látky flurtamón v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene vykonávacieho nariadenia Komisie (EÚ) č. 540/2011 (Text s významom pre EHP)

text:
                  7.12.2018

                  SK

                  Úradný vestník Európskej únie

                  L 311/27

         VYKONÁVACIE NARIADENIE KOMISIE (EÚ) 2018/1917
         zo 6. decembra 2018
         o neobnovení schválenia účinnej látky flurtamón v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene vykonávacieho nariadenia Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 a článok 78 ods. 2,
         keďže:

                     (1)

                     Smernicou Komisie 2003/84/ES (2) sa flurtamón zaradil ako účinná látka do prílohy I k smernici Rady 91/414/EHS (3).

                     (2)

                     Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Platnosť schválenia účinnej látky flurtamón v zmysle časti A prílohy k vykonávaciemu nariadeniu (EÚ) č. 540/2011 uplynie 31. októbra 2019.

                     (4)

                     Žiadosť o obnovenie schválenia flurtamónu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

                     (5)

                     Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

                     (6)

                     Spravodajský členský štát po konzultácii so spoluspravodajským členským štátom vypracoval hodnotiacu správu o obnovení schválenia a 29. mája 2015 ju predložil Európskemu úradu pre bezpečnosť potravín (ďalej len „úrad“) a Komisii.

                     (7)

                     Úrad postúpil hodnotiacu správu o obnovení schválenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

                     (8)

                     Úrad oznámil 10. augusta 2017 Komisii svoj záver (6) o tom, či možno očakávať, že flurtamón spĺňa kritériá schválenia stanovené v článku 4 nariadenia (ES) č. 1107/2009.

                     (9)

                     Úrad zistil určité možné riziká. Predovšetkým konštatoval, že na základe dostupných informácií nie je možné vylúčiť mutagénny potenciál flurtamónu a nemohol stanoviť referenčné zdravotné hodnoty. Preto úrad dospel k záveru, že nebolo možné vyhodnotiť riziká vyplývajúce pre spotrebiteľov, ani riziká z iných ako potravinových zdrojov. Úrad okrem toho dospel k záveru, že z dôvodu viacerých nedostatkov v dokumentácii sa nedalo dokončiť celkové hodnotenie rizika expozície spotrebiteľov účinkom metabolitu kyseliny trifluóroctovej, ktorá sa má podľa predpokladov vo všetkých relevantných scenároch vyskytovať v podzemnej vode a ako rezíduum v rastlinách. Úrad ďalej konštatoval, že na základe dostupných štúdií nebolo možné posúdiť vlastnosti narúšajúce endokrinný systém.

                     (10)

                     Komisia vyzvala žiadateľa, aby predložil svoje pripomienky k záveru úradu a, v súlade s článkom 14 ods. 1 tretím pododsekom vykonávacieho nariadenia (EÚ) č. 844/2012, k návrhu správy o obnovení schválenia. Žiadateľ predložil svoje pripomienky, ktoré boli dôkladne preskúmané.

                     (11)

                     Napriek argumentom, ktoré žiadateľ predložil, však nebolo možné vyvrátiť obavy týkajúce sa danej účinnej látky.

                     (12)

                     Preto sa v prípade jedného alebo viacerých reprezentatívnych použití minimálne jedného prípravku na ochranu rastlín nepotvrdilo, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné neobnoviť schválenie účinnej látky flurtamón v súlade s článkom 20 ods. 1 písm. b) uvedeného nariadenia.

                     (13)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (14)

                     Členským štátom by sa mal poskytnúť dostatočný čas na zrušenie autorizácií prípravkov na ochranu rastlín s obsahom flurtamónu.

                     (15)

                     Ak členské štáty v súlade s článkom 46 nariadenia (ES) č. 1107/2009 udelia dobu odkladu, pokiaľ ide o prípravky na ochranu rastlín s obsahom flurtamónu, toto obdobie by malo uplynúť najneskôr 27. marca 2020.

                     (16)

                     Vykonávacím nariadením Komisie (EÚ) 2018/1262 (7) sa predĺžil dátum uplynutia platnosti schválenia flurtamónu do 31. októbra 2019, aby sa postup obnovenia mohol dokončiť pred uplynutím obdobia schválenia uvedenej látky. Avšak vzhľadom na to, že rozhodnutie bolo prijaté pred uvedeným predĺženým dátumom uplynutia platnosti, toto nariadenie by sa malo začať uplatňovať čo najskôr.

                     (17)

                     Toto nariadenie nebráni predloženiu ďalšej žiadosti o schválenie flurtamónu v súlade s článkom 7 nariadenia (ES) č. 1107/2009.

                     (18)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Neobnovenie schválenia účinnej látky
            Schválenie účinnej látky flurtamón sa neobnovuje.

            Článok 2
            Zmena vykonávacieho nariadenia (EÚ) č. 540/2011
            V časti A prílohy k vykonávaciemu nariadeniu (EÚ) č. 540/2011 sa vypúšťa riadok 64 týkajúci sa flurtamónu.

            Článok 3
            Prechodné opatrenia
            Členské štáty zrušia autorizácie prípravkov na ochranu rastlín s obsahom účinnej látky flurtamón najneskôr do 27. júna 2019.

            Článok 4
            Doba odkladu
            Každá doba odkladu, ktorú poskytnú členské štáty v súlade s článkom 46 nariadenia (ES) č. 1107/2009, musí byť čo najkratšia a musí uplynúť najneskôr do 27. marca 2020.

            Článok 5
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. decembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Smernica Komisie 2003/84/ES z 25. septembra 2003, ktorá mení a dopĺňa smernicu Rady 91/414/EHS a zaraďuje flurtamone, flufenacet, iodosulfuron, dimethenamid-p, pikoxystrobin, fosthiazate a silthiofam ako účinné látky (Ú. v. EÚ L 247, 30.9.2003, s. 20).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  EFSA (Európsky úrad pre bezpečnosť potravín), 2017. Conclusion on the updated peer review of the pesticide risk assessment of the active substance flurtamone (Záver z aktualizovaného partnerského preskúmania účinnej látky flurtamón z hľadiska hodnotenia rizika pesticídov). Vestník EFSA (EFSA Journal) (2017) 15(8):4976, 25 s, https://doi.org/10.2903/j.efsa.2017.4976.

            (7)  Vykonávacie nariadenie Komisie (EÚ) 2018/1262 z 20. septembra 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok 1-metylcyklopropén, beta-cyflutrín, chlorotalonil, chlorotolurón, klomazón, cypermetrín, daminozid, deltametrín, dimeténamid-p, diurón, fludioxonyl, flufenacet, flurtamón, fostiazát, indoxakarb, MCPA, MCPB, prosulfokarb, tiofanát-metyl a tribenurón. Ú. v. EÚ L 238, 21.9.2018, s. 62.


title: Vykonávacie nariadenie Komisie (EÚ) 2019/40 z 10. januára 2019 o minimálnej predajnej cene sušeného odstredeného mlieka pre tridsiatu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080

text:
                  11.1.2019

                  SK

                  Úradný vestník Európskej únie

                  L 9/113

         VYKONÁVACIE NARIADENIE KOMISIE (EÚ) 2019/40
         z 10. januára 2019
         o minimálnej predajnej cene sušeného odstredeného mlieka pre tridsiatu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
         so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 32,
         keďže:

                     (1)

                     Vykonávacím nariadením Komisie (EÚ) 2016/2080 (3) sa začal predaj sušeného odstredeného mlieka postupom verejného obstarávania.

                     (2)

                     Vzhľadom na ponuky prijaté na základe tridsiatej čiastkovej výzvy na predkladanie ponúk by sa mala stanoviť minimálna predajná cena.

                     (3)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Pokiaľ ide o tridsiatu čiastkovú výzvu na predkladanie ponúk, ktorá sa týka predaja sušeného odstredeného mlieka v rámci verejnej súťaže vyhlásenej vykonávacím nariadením (EÚ) 2016/2080 a v prípade ktorej lehota na predkladanie ponúk skončila 8. januára 2019, minimálna predajná cena sa stanovuje na 155,40 EUR/100 kg.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. januára 2019

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 206, 30.7.2016, s. 71.

            (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).


title: Vykonávacie nariadenie Komisie (EÚ) 2019/39 z 10. januára 2019, ktorým sa mení nariadenie (ES) č. 1235/2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín (Text s významom pre EHP)

text:
                  11.1.2019

                  SK

                  Úradný vestník Európskej únie

                  L 9/106

         VYKONÁVACIE NARIADENIE KOMISIE (EÚ) 2019/39
         z 10. januára 2019,
         ktorým sa mení nariadenie (ES) č. 1235/2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (1), a najmä na jeho článok 33 ods. 2 a 3 a jeho článok 38 písm. d),
         keďže:

                     (1)

                     Príloha III k nariadeniu Komisie (ES) č. 1235/2008 (2) obsahuje zoznam tretích krajín, ktorých systémy výroby a kontrolné opatrenia pre ekologickú výrobu poľnohospodárskych produktov sú uznané za rovnocenné so systémami a opatreniami stanovenými v nariadení (ES) č. 834/2007.

                     (2)

                     Podľa informácií, ktoré poskytla Austrália, sa zmenili názov a internetová adresa jej príslušného orgánu.

                     (3)

                     Podľa informácií, ktoré poskytla Kanada, sa zmenili internetové adresy súkromných inšpekčných organizácií „Oregon Tilth Incorporated“ a „TransCanada Organic Certification Services“. Okrem toho sa zrušilo uznanie súkromnej inšpekčnej organizácie „Organic Certifiers“.

                     (4)

                     Podľa informácií, ktoré poskytla India, sa zmenil názov jej príslušného orgánu.

                     (5)

                     Podľa informácií, ktoré poskytlo Japonsko, sa zrušilo uznanie súkromných inšpekčných organizácií „Japan Eco-system Farming Association“ a „The Mushroom Research Institute of Japan“.

                     (6)

                     Podľa informácií, ktoré poskytol Nový Zéland, sa zmenil názov súkromnej inšpekčnej organizácie „BioGro New Zealand“, ako aj internetové adresy všetkých súkromných inšpekčných organizácií.

                     (7)

                     Podľa informácií, ktoré poskytla Kórejská republika, sa zmenili internetové adresy súkromných inšpekčných organizácií „Jeonnam bioindustry foundation“ a „Green Environmentally- Friendly certification center“. Okrem toho sa zrušilo uznanie súkromnej inšpekčnej organizácie „Controlunion“.

                     (8)

                     Podľa informácií, ktoré poskytlo Švajčiarsko, sa zmenili názov a internetová adresa súkromnej inšpekčnej organizácie „IMOswiss AG“.

                     (9)

                     Príloha IV k nariadeniu (ES) č. 1235/2008 obsahuje zoznam štátnych inšpekčných organizácií a súkromných inšpekčných organizácií oprávnených vykonávať kontroly a vydávať osvedčenia v tretích krajinách na účely rovnocennosti.

                     (10)

                     Komisia prijala a preskúmala žiadosť organizácie „Agricert- Certificação de Produtos Alimentares lda“ o zmenu jej špecifikácií. Na základe poskytnutých informácií Komisia dospela k záveru, že je oprávnené rozšíriť geografický rozsah jej uznania v prípade kategórií produktov A a D na Egypt, Guineu a Mozambik.

                     (11)

                     Komisia prijala a preskúmala žiadosť organizácie „Albinspekt“ o zmenu jej špecifikácií. Na základe poskytnutých informácií Komisia dospela k záveru, že je oprávnené rozšíriť geografický rozsah jej uznania v prípade kategórií produktov A, B a D na Arménsko, Bosnu a Hercegovinu, Čiernu Horu, bývalú Juhoslovanskú republiku Macedónsko a Srbsko a v prípade kategórie produktov B na Irán, Kazachstan, Moldavsko, Turecko a Ukrajinu.

                     (12)

                     Komisia prijala a preskúmala žiadosť organizácie „Bioagricert- S.r.l“ o zmenu jej špecifikácií. Na základe poskytnutých informácií Komisia dospela k záveru, že je opodstatnené rozšíriť geografický rozsah jej uznania v prípade kategórií produktov A, D a E na Kazachstan, v prípade kategórie produktov B na Francúzsku Polynéziu a v prípade kategórie produktov A a D na Filipíny.

                     (13)

                     Komisia prijala a preskúmala žiadosť organizácie „Bio.inspecta AG“ o zmenu jej špecifikácií. Na základe poskytnutých informácií Komisia dospela k záveru, že je oprávnené rozšíriť geografický rozsah jej uznania v prípade kategórií produktov A a D na Alžírsko, Kambodžu, Čad a Tunisko.

                     (14)

                     Akreditačný orgán v oblasti ekologickej výroby IOAS 6. septembra 2018 informoval Komisiu o svojom rozhodnutí zrušiť akreditáciu súkromnej inšpekčnej organizácie „Bolicert Ltd“. Dôvodom je, že organizácia „Bolicert Ltd“ nevyriešila prípady nedodržiavania predpisov v rámci maximálneho počtu lehôt na predkladanie žiadostí stanovených v postupoch posudzovania akreditačného orgánu IOAS. Audit, ktorý Komisia v máji 2017 vykonala v Bolívii v súkromnej inšpekčnej organizácii „Bolicert Ltd“ okrem toho odhalil nedostatky v súvislosti s normou týkajúcou sa ekologickej výroby, ako aj v oblasti kontrolných opatrení. Vzhľadom na túto situáciu Komisia požiadala organizáciu „Bolicert Ltd“, aby predložila platný certifikát o akreditácii a prijala primerané opatrenia s cieľom odstrániť nedostatky. Keďže organizácia „Bolicert Ltd“ neprijala primerané a včasné nápravné opatrenia na odstránenie nedostatkov a neposkytla Komisii platný certifikát o akreditácii, Komisia sa v súlade s článkom 12 ods. 2 písm. d), e) a f) nariadenia (ES) č. 1235/2008 rozhodla, že vypustí organizáciu „Bolicert Ltd“ zo zoznamu súkromných inšpekčných organizácií a štátnych inšpekčných organizácií na účely rovnocennosti.

                     (15)

                     Komisia prijala a preskúmala žiadosť organizácie „Ecocert SA“ o zmenu jej špecifikácií. Na základe poskytnutých informácií Komisia dospela k záveru, že je opodstatnené rozšíriť geografický rozsah jej uznania v prípade kategórií produktov A a D na Libanon, v prípade kategórie produktov B na Haiti, Moldavsko a Tanzániu, v prípade kategórie produktov E na Srí Lanku a v prípade kategórie produktov F na Keňu. Okrem toho sa zdá, že je potrebné zrušiť jej uznanie v prípade kategórie produktov C, pokiaľ ide o Brunej, Čile, Čínu, Ekvádor, Hongkong, Honduras, Indiu, Japonsko, Kórejskú republiku, Maroko, Monako, Madagaskar, Mozambik, Peru, Thajsko, Tunisko, Turecko, Spojené štáty americké a Vietnam.

                     (16)

                     Komisia požiadala organizáciu „Ekoagros“, aby poskytla dodatočné informácie o činnostiach, ktoré sú zahrnuté vo výročnej správe v súlade s článkom 12 ods. 1 písm. b) nariadenia (ES) č. 1235/2008. Konkrétne sa od organizácie „Ekoagros“ žiadalo, aby poskytla informácie o tom, ako sa riešili prípady nezrovnalostí u prevádzkovateľov prevzatých z iných súkromných inšpekčných organizácií na Ukrajine, v súlade s článkom 92 nariadenia Komisie (ES) č. 889/2008 (3). Okrem toho sa od organizácie Ekoagros žiadalo, aby vysvetlila, ako sa vykonali dodatočné kontroly v prípade určitých výrobkov s pôvodom na Ukrajine, v Kazachstane a v Rusku. Organizácia „Ekoagros“ neposkytla Komisii uspokojivé odpovede. Preto by sa zapísanie organizácie „Ekoagros“ do zoznamu pre Ukrajinu v prílohe IV k nariadeniu (ES) č. 1235/2008 malo pozastaviť, kým nebudú poskytnuté uspokojivé informácie.

                     (17)

                     Komisia prijala a preskúmala žiadosť organizácie „IBD Certificações Ltda“ o zmenu jej špecifikácií. Na základe poskytnutých informácií Komisia dospela k záveru, že je opodstatnené rozšíriť geografický rozsah jej uznania v prípade kategórií produktov A, D a E na Rusko a zrušiť jej uznanie v prípade kategórie produktov C pre Brazíliu.

                     (18)

                     Komisia prijala a preskúmala žiadosť organizácie „Letis S.A“ o zmenu jej adresy a úpravu jej špecifikácií. Na základe poskytnutých informácií Komisia dospela k záveru, že je oprávnené rozšíriť geografický rozsah jej uznania v prípade kategórie produktov A na Uzbekistan, v prípade kategórií produktov A a D na Azerbajdžan, Bielorusko, Egypt, Pobrežie Slonoviny, Kirgizsko, Maroko, Turkménsko a Spojené arabské emiráty, v prípade kategórií produktov B a C na Kostariku a v prípade kategórií produktov A, B, C a D na Belize, Brazíliu, Kolumbiu, Dominikánsku republiku, Guatemalu, Honduras, Panamu a Salvádor.

                     (19)

                     Komisia prijala žiadosť organizácie „Oregon Tilth“ o zrušenie jej uznania pre Čínu.

                     (20)

                     Komisia prijala a preskúmala žiadosť organizácie „Organic Control System“ o zmenu jej špecifikácií. Na základe poskytnutých informácií Komisia dospela k záveru, že je opodstatnené rozšíriť geografický rozsah jej uznania v prípade kategórií produktov A, D a E na bývalú Juhoslovanskú republiku Macedónsko.

                     (21)

                     Komisia prijala žiadosť organizácie „ORSER“ o zrušenie jej uznania pre Nepál.

                     (22)

                     Organizácia „Soil Association Certification Limited“ oznámila Komisii zmenu adresy.

                     (23)

                     Prílohy III a IV k nariadeniu (ES) č. 1235/2008 by sa preto mali zodpovedajúcim spôsobom zmeniť.

                     (24)

                     Opatrenia stanovené v tomto nariadení sú v súlade so stanoviskom Výboru pre ekologickú poľnohospodársku výrobu,

               PRIJALA TOTO NARIADENIE:

            Článok 1
            Nariadenie (ES) č. 1235/2008 sa mení takto:

                        1.

                        Príloha III sa mení v súlade s prílohou I k tomuto nariadeniu.

                        2.

                        Príloha IV sa mení v súlade s prílohou II k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. januára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 189, 20.7.2007, s. 1.

            (2)  Nariadenie Komisie (ES) č. 1235/2008 z 8. decembra 2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín (Ú. v. EÚ L 334, 12.12.2008, s. 25).

            (3)  Nariadenie Komisie (ES) č. 889/2008 z 5. septembra 2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Ú. v. EÚ L 250, 18.9.2008, s. 1).

            PRÍLOHA I
            Príloha III k nariadeniu (ES) č. 1235/2008 sa mení takto:

                        1.

                        V zázname týkajúcom sa Austrálie sa bod 4 nahrádza takto:

                                    „4.

                                    Príslušný orgán: Department of Agriculture and Water Resources,
                                    http://www.agriculture.gov.au/export/controlled-goods/organic-bio-dynamic“.

                        2.

                        V zázname týkajúcom sa Kanady sa bod 5 mení takto:

                                    a)

                                    Riadky týkajúce sa číselných kódov CA-ORG-011 a CA-ORG-021 sa nahrádzajú takto:

                                                „CA-ORG-011

                                                Oregon Tilth Incorporated (OTCO)

                                                http://www.tilth.org

                                                CA-ORG-021

                                                TransCanada Organic Certification Services (TCO Cert)

                                                http://www.tcocert.ca/contacts/“

                                    b)

                                    Riadok týkajúci sa číselného kódu CA-ORG-012 sa vypúšťa.

                        3.

                        V zázname týkajúcom sa Indie sa bod 4 nahrádza takto:

                                    „4.

                                    Príslušný orgán: Agricultural and Processed Food Products Export Development Authority APEDA, http://www.apeda.gov.in/apedawebsite/index.asp“.

                        4.

                        V zázname týkajúcom sa Japonska sa riadky týkajúce sa JP-BIO-019 a JP-BIO-33 vypúšťajú.

                        5.

                        V zázname týkajúcom sa Nového Zélandu sa bod 5 nahrádza takto:

                                    „5.

                                    Súkromné inšpekčné organizácie:

                                                NZ-BIO-001

                                                Ministry for Primary Industries (MPI)

                                                http://www.mpi.govt.nz/exporting/food/organics/

                                                NZ-BIO-002

                                                AsureQuality Limited

                                                https://www.asurequality.com

                                                NZ-BIO-003

                                                BioGro New Zealand Limited

                                                https://www.biogro.co.nz“

                        6.

                        V zázname týkajúcom sa Kórejskej republiky sa bod 5 mení takto:

                                    a)

                                    Riadky týkajúce sa číselných kódov KR-ORG-017 a KR-ORG-020 sa nahrádzajú takto:

                                                „KR-ORG-017

                                                Jeonnam bioindustry foundation

                                                www.jbf.kr

                                                KR-ORG-020

                                                Green Environmentally-Friendly certification center

                                                http://cafe.naver.com/greenorganic6279“

                                    b)

                                    Radok týkajúci sa číselného kódu KR-ORG-018 sa vypúšťa.

                        7.

                        V zázname týkajúcom sa Švajčiarska sa v bode 5 riadok týkajúci sa číselného kódu CH-BIO-004 nahrádza takto:

                                    „CH-BIO-004

                                    Ecocert IMOswiss AG

                                    http://www.ecocert-imo.ch“

            PRÍLOHA II
            Príloha IV k nariadeniu (ES) č. 1235/2008 sa mení takto:

                        1.

                        V zázname týkajúcom sa organizácie „Agricert – Certificação de Produtos Alimentares lda“ sa v bode 3 v poradí podľa číselných kódov vkladajú tieto riadky:

                                    „EG-BIO-172

                                    Egypt

                                    x

                                    —

                                    —

                                    x

                                    —

                                    —

                                    GN-BIO-172

                                    Guinea

                                    x

                                    —

                                    —

                                    x

                                    —

                                    —

                                    MZ-BIO-172

                                    Mozambik

                                    x

                                    —

                                    —

                                    x

                                    —

                                    —“

                        2.

                        V zázname týkajúcom sa organizácie „Albinspekt“ sa v bode 3 v poradí podľa číselných kódov vkladajú tieto riadky:

                                    „AM-BIO-139

                                    Arménsko

                                    x

                                    x

                                    —

                                    x

                                    —

                                    —

                                    BA-BIO-139

                                    Bosna a Hercegovina

                                    x

                                    x

                                    —

                                    x

                                    —

                                    —

                                    IR-BIO-139

                                    Irán

                                    —

                                    x

                                    —

                                    —

                                    —

                                    —

                                    KZ-BIO-139

                                    Kazachstan

                                    —

                                    x

                                    —

                                    —

                                    —

                                    —

                                    MD-BIO-139

                                    Moldavsko

                                    —

                                    x

                                    —

                                    —

                                    —

                                    —

                                    ME-BIO-139

                                    Čierna Hora

                                    x

                                    x

                                    —

                                    x

                                    —

                                    —

                                    MK-BIO-139

                                    bývalá Juhoslovanská republika Macedónsko

                                    x

                                    x

                                    —

                                    x

                                    —

                                    —

                                    RS-BIO-139

                                    Srbsko

                                    x

                                    x

                                    —

                                    x

                                    —

                                    —

                                    TR-BIO-139

                                    Turecko

                                    —

                                    x

                                    —

                                    —

                                    —

                                    —

                                    UA-BIO-139

                                    Ukrajina

                                    —

                                    x

                                    —

                                    —

                                    —

                                    —“

                        3.

                        V zázname týkajúcom sa organizácie „Bioagricert S.r.l.“ sa bod 3 mení takto:

                                    a)

                                    V poradí podľa číselných kódov sa vkladajú tieto riadky:

                                                „KZ-BIO-132

                                                Kazachstan

                                                x

                                                —

                                                —

                                                x

                                                x

                                                —

                                                PH-BIO-132

                                                Filipíny

                                                x

                                                —

                                                —

                                                x

                                                —

                                                —“

                                    b)

                                    V riadku týkajúcom sa Francúzskej Polynézie sa dopĺňa krížik v stĺpci B.

                        4.

                        V zázname týkajúcom sa organizácie „Bio.inspecta AG“ sa v bode 3 v poradí podľa číselných kódov vkladajú tieto riadky:

                                    „DZ-BIO-161

                                    Alžírsko

                                    x

                                    —

                                    —

                                    x

                                    —

                                    —

                                    KH-BIO-161

                                    Kambodža

                                    x

                                    —

                                    —

                                    x

                                    —

                                    —

                                    TD-BIO-161

                                    Čad

                                    x

                                    —

                                    —

                                    x

                                    —

                                    —

                                    TN-BIO-161

                                    Tunisko

                                    x

                                    —

                                    —

                                    x

                                    —

                                    —“

                        5.

                        Záznam o organizácii „Bolicert Ltd“ sa vypúšťa.

                        6.

                        V zázname týkajúcom sa organizácie „Ecocert SA“ sa bod 3 mení takto:

                                    a)

                                    V poradí podľa číselných kódov sa vkladá tento riadok:

                                                „LB-BIO-154

                                                Libanon

                                                x

                                                —

                                                —

                                                x

                                                —

                                                —“

                                    b)

                                    V riadku týkajúcom sa Haiti, Moldavska a Tanzánie sa dopĺňa krížik v stĺpci B;

                                    c)

                                    V riadkoch týkajúcich sa Čile, Číny, Ekvádoru, Hongkongu, Hondurasu, Indie, Japonska, Kórejskej republiky, Maroka, Monaka, Madagaskaru, Mozambiku, Peru, Thajska, Tuniska, Turecka a Vietnamu sa vypúšťa krížik v stĺpci C;

                                    d)

                                    V riadku týkajúcom sa Srí Lanky sa dopĺňa krížik v stĺpci E;

                                    e)

                                    V riadku týkajúcom sa Kene sa dopĺňa krížik v stĺpci F;

                                    f)

                                    Riadky týkajúce sa Bruneja a Spojených štátov amerických sa vypúšťajú;

                        7.

                        V zázname týkajúcom sa organizácie „Ekoagros“ sa v bode 3 vypúšťa riadok, ktorý sa týka Ukrajiny.

                        8.

                        V zázname týkajúcom sa organizácie „IBD Certificações Ltda“ sa bod 3 mení takto:

                                    a)

                                    V poradí podľa číselných kódov sa vkladá tento riadok:

                                                „RU-BIO-122

                                                Rusko

                                                x

                                                —

                                                —

                                                x

                                                x

                                                —“

                                    b)

                                    V riadku týkajúcom sa Brazílie sa vypúšťa krížik v stĺpci C;

                        9.

                        Text týkajúci sa organizácie „Letis SA“ sa mení takto:

                                    a)

                                    Bod 1 sa nahrádza takto:

                                                „1.

                                                Adresa: Urquiza 1285 planta alta, Rosario, Santa Fe, Argentína“;

                                    b)

                                    V bode 3 sa v poradí podľa číselných kódov vkladajú tieto riadky:

                                                „AZ-BIO-135

                                                Azerbajdžan

                                                x

                                                —

                                                —

                                                x

                                                —

                                                —

                                                BY-BIO-135

                                                Bielorusko

                                                x

                                                —

                                                —

                                                x

                                                —

                                                —

                                                BZ-BIO-135

                                                Belize

                                                x

                                                x

                                                x

                                                x

                                                —

                                                —

                                                BR-BIO-135

                                                Brazília

                                                x

                                                x

                                                x

                                                x

                                                —

                                                —

                                                CI-BIO-135

                                                Pobrežie Slonoviny

                                                x

                                                —

                                                —

                                                x

                                                —

                                                —

                                                CO-BIO-135

                                                Kolumbia

                                                x

                                                x

                                                x

                                                x

                                                —

                                                —

                                                CR-BIO-135

                                                Kostarika

                                                —

                                                x

                                                x

                                                —

                                                —

                                                —

                                                DO-BIO-135

                                                Dominikánska republika

                                                x

                                                x

                                                x

                                                x

                                                —

                                                —

                                                EG-BIO-135

                                                Egypt

                                                x

                                                —

                                                —

                                                x

                                                —

                                                —

                                                GT-BIO-135

                                                Guatemala

                                                x

                                                x

                                                x

                                                x

                                                —

                                                —

                                                HN-BIO-135

                                                Honduras

                                                x

                                                x

                                                x

                                                x

                                                —

                                                —

                                                KG-BIO-135

                                                Kirgizsko

                                                x

                                                —

                                                —

                                                x

                                                —

                                                —

                                                MA-BIO-135

                                                Maroko

                                                x

                                                —

                                                —

                                                x

                                                —

                                                —

                                                PA-BIO-135

                                                Panama

                                                x

                                                x

                                                x

                                                x

                                                —

                                                —

                                                SV-BIO-135

                                                Salvádor

                                                x

                                                x

                                                x

                                                x

                                                —

                                                —

                                                TM-BIO-135

                                                Turkménsko

                                                x

                                                —

                                                —

                                                x

                                                —

                                                —

                                                AE-BIO-135

                                                Spojené arabské emiráty

                                                x

                                                —

                                                —

                                                x

                                                —

                                                —

                                                VN-BIO-135

                                                Uzbekistan

                                                x

                                                —

                                                —

                                                —

                                                —

                                                —“

                        10.

                        V zázname týkajúcom sa organizácie „Oregon Tilth“ sa v bode 3 vypúšťa riadok, ktorý sa týka Číny.

                        11.

                        V zázname týkajúcom sa organizácie „Organic Control System“ sa v bode 3 v poradí podľa číselných kódov vkladá tento riadok:

                                    „MK-BIO-162

                                    bývalá Juhoslovanská republika Macedónsko

                                    x

                                    —

                                    —

                                    x

                                    x

                                    —“

                        12.

                        V zázname týkajúcom sa organizácie „ORSER“ sa vypúšťa riadok, ktorý sa týka Nepálu.

                        13.

                        V zázname týkajúcom sa organizácie „Soil Association Certification Limited“ sa bod 1 nahrádza takto:

                                    „1.

                                    Adresa: Spear House 51 Victoria Street, Bristol BS1 6AD, Spojené kráľovstvo“.